**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PROJEKTE „PIETŲ BALTIJOS KRANTAS – ILGALAIKIŲ LAIVYBOS KRYPČIŲ TARP ŠALIŲ KŪRIMAS *MARRIAGE* BENDRADARBIAVIMO TINKLŲ PAGRINDU“ PARTNERIO TEISĖMIS**

2015 m. gruodžio 14 d. Nr. T1-389

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 38 punktu, Klaipėdos miesto savivaldybės vardu sudaromų sutarčių pasirašymo tvarkos aprašo, patvirtinto Klaipėdos miesto tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“, 2.2 papunkčiu ir atsižvelgdama į asociacijos „Klaipėdos regionas“ 2015 m. lapkričio 18 d. protokolą, Klaipėdos miesto savivaldybės taryba nusprendžia:

1. Pritarti Klaipėdos miesto savivaldybės administracijos dalyvavimui projekte „Pietų Baltijos krantas – ilgalaikių laivybos krypčių tarp šalių kūrimas MARRIAGE bendradarbiavimo tinklų pagrindu“ (angl. „SOUTH COAST BALTIC – Establishing Durable Cross-border Boating Destination Management on the Basis of the MARRIAGE Cooperation Network“) partnerio teisėmis pagal Pietų Baltijos bendradarbiavimo per sieną programą.

2. Užtikrinti 15 % (ne mažiau nei 3750 Eur) Klaipėdos miesto savivaldybės administracijai patvirtintos projekto vertės indėlį projekto įgyvendinimo bendrajam finansavimui.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Tarptautinių ryšių, verslo plėtros ir turizmo skyriaus vyriausioji specialistė

Jolanta Daukšienė, tel. 39 60 15

2015-12-07